Διεθνής Αερολιμένας Βερολίνου-Βρανδεμβούργου

Ο Αερολιμένας Βερολίνου-Βρανδεμβούργου «Βίλλυ Μπραντ» (γερμανικά: Flughafen Berlin Brandenburg «Willy Brandt»; BER) (IATA:BER , ICAO:EDDB) βρίσκεται στο κρατίδιο Βρανδεμβούργο στη Γερμανία, στα σύνορα με το Βερολίνο, κοντά στο παλαιό αεροδρόμιο Σένεφελντ, το μέρος του οποίου καταλαμβάνει και το οποίο διαμορφώθηκε στον 5ο τερματικό σταθμό του. Τα εγκαίνια έγιναν στις 31 Οκτωβρίου 2020. Κατασκευή Η κατασκευή του αεροδρομίου, η οποία ξεκίνησε στις 5 Σεπτεμβρίου 2006 μετά από μεγάλη καθυστέρηση, καθώς τα αρχικά σχέδια του 1997 προέβλεπαν ολοκλήρωση του έργου το 2007, ήταν τότε ένα από τα μεγαλύτερα κατασκευαστικά έργα στη Γερμανία. Η έναρξη των πτήσεων είχε αρχικά προγραμματιστεί για τον Νοέμβριο του 2011. Λόγω ελαττωματικού σχεδιασμού κατασκευής, έλλειψης επίβλεψης κατασκευής και εκτεταμένων τεχνικών ελλείψεων, η ημερομηνία έναρξης αναβλήθηκε συνολικά 7 φορές. Λόγω του κακού σχεδιασμού και του εκρηκτικού κόστους, που μάλιστα εκτιμήθηκε πρόσφατα σε πάνω από 7 δισεκατομμύρια ευρώ, αυτό το κατασκευαστικό έργο έγινε αρνητικό σύμβολο ενός μεγάλου κρατικού έργου που είχε ξεφύγει από κάθε έλεγχο. Τον Οκτώβριο του 2020, το αεροδρόμιο άνοιξε τελικά μετά από 14 χρόνια κατασκευής, αντί για 5 όπως είχε αρχικά προγραμματιστεί. Το αεροδρόμιο λειτουργεί από την Flughafen Berlin Brandenburg GmbH και ανήκει εξ ολοκλήρου στο δημόσιο. Η GmbH ανήκει στα κρατίδια του Βερολίνου και του Βρανδεμβούργου, με ποσοστό 37% το καθένα, και στην Ομοσπονδιακή Δημοκρατία της Γερμανίας κατά 26%. Εξ αρχής σχεδιάστηκε να χτιστούν τρεις τερματικοί σταθμοί: 1ος και 2ος στο νότιο τμήμα του αεροδρομίου, οι οποίοι έχουν πρόσβαση σε καινούρια σιδηροδρομική γραμμή, και 5ος τερματικός σταθμός στο βόρειο τμήμα όπου ήδη υπήρχε παλαιός σιδηροδρομικός σταθμός «Σένεφελντ». Όλες οι πτήσεις των παλαιών αεροδρομίων Τέγκελ και Σένεφελντ μεταφέρθηκαν έως τις 8 Νοεμβρίου 2020. Παραπομπές Βιβλιογραφία Hans von Przychowski: Fehlstart oder Bruchlandung? Berlin-Brandenburger Flughafen-Politik. Verlorene Jahre – verlorene Millionen. Das Ringen um den BBI, 1990–2000, eine Zeittafel mit Kommentaren. NoRa, Berlin 2001, ISBN 3-935445-26-1. Frank Welskop: BBI – ein neuer Berliner Bankenskandal? Kai Homilius Verlag, 2009, ISBN 978-3-89706-835-3. Meinhard von Gerkan: Black Box BER. Vom Flughafen Berlin Brandenburg und anderen Großbaustellen. Wie Deutschland seine Zukunft verbaut. Quadriga, Berlin 2013, ISBN 978-3-86995-060-0. Matthias Roth: Der Hauptstadtflughafen. Politik und Missmanagement. Ein Insider berichtet. Zu Klampen Verlag, Springe 2013, ISBN 978-3-86674-228-4. Rainer W. During: Lachnummer BER. Das Debakel um den Hauptstadtflughafen. Eine Chronik. Rotbuch Verlag, 2013, ISBN 978-3-86789-187-5. Martin Delius, Benedict Ugarte Chacón: Unten bleiben – Zwischenbericht der Piratenfraktion zum Untersuchungsausschuss BER. Piratenpartei Berlin im Abgeordnetenhaus von Berlin, 2013, ISBN 978-3-7657-2222-6. Andreas Otto (Politiker), Harald Moritz: Das musste schiefgehen – Ein Zwischenbericht zum Untersuchungsausschuss BER. Fraktion Bündnis 90/Die Grünen Berlin im Abgeordnetenhaus von Berlin, 2014 (otto-direkt.de [PDF; 3,4 MB]). Benedict Ugarte Chacón: Überforderte Populisten. Die Fraktionen von FDP und AfD im Abgeordnetenhaus von Berlin und ihr Beitrag zur Flughafenpolitik. 1. Auflage. Berliner Wissenschafts-Verlag, Berlin 2018, ISBN 978-3-8305-3918-6. Benedict Ugarte Chacón: Draußen vor der Stadt. Kleine Geschichte eines Großflughafens. In: Benedict Ugarte Chacón, Michael Förster, Thorsten Grünberg: Untersuchungsausschüsse: Das schärfste Holzschwert des Parlamentarismus? Ausgesuchte Berliner Polit-Skandale. Berliner Wissenschafts-Verlag, Berlin 2020, ISBN 978-3-8305-5005-1, S. 199–242. Anita Tack: BER : das Lehrstück vom Flug- und Fluchhafen. 1. Auflage. WeltTrends, Potsdam 2022, ISBN 978-3-949887-13-0. Εξωτερικοί σύνδεσμοι Η επίσημη ιστοσελίδα του αεροδρομίου